|  |  |
| --- | --- |
|  | Por samtitola artikolo vidu la paĝon Moudon (stacidomo). |



**Moudon** (malnova germanlingva nomo **Milden**) estas historia urbeto kaj komunumo en la distrikto Brojo-Vully en Kantono Vaŭdo, Svislando. Ĝi havis 4 916 loĝantojn je la 31-a de decembro 2011.

Geografio
---------

Moudon situas en la Svisa Mezlando en la valo de la rivero Brojo, ambaŭflanke de la rivero. La komunumo Moudon konistas el la historia urbeto Moudon, industrizono en Brojo-Valo, kaj la vilaĝoj Bressonnaz, Grange-Verney kaj Le Plan.

La teritorio de la komunumo etendiĝas sur areo de 15,69 km², de kiuj 35,0% estas kovritaj de arbaro, 46,7% servas por agrikulturo kaj 16,5% por setlado.

Najbaraj komunumoj
------------------

La komunumo Moudon limas en nordo al Montanaire, en nordnordoriento al Bussy-sur-Moudon, en nordoriento al Lucens, en orientnordoriento al Curtilles, en oriento al Chesalles-sur-Moudon, en sudoriento al Chavannes-sur-Moudon, en sudsudoriento al Vulliens, en sudo al Syens, en sudokcidento al Rossenges, en okcidentsudokcidento al Hermenches, kaj en okcidento al Jorat-Menthue.

Trafiko
-------

Tra Moudon pasas la grava kantona ĉefvojo n-ro 1 de Zuriko al Ĝenevo kaj kondukas sennumera ĉefvojo al Yverdon-les-Bains. La plej proksima alveturejo al la svisa aŭtovojo A1 situas proksimume 20 kilometrojn nordokcidente apud Yverdon-les-Bains. Tra la komunumo kondukas la trajnlinio de Svisaj Federaciaj Fervojoj de Friburgo al Laŭzano.

Historio
--------

La urbeto Moudon estis kelta fondaĵo, kiu dum romia epoko nomiĝis *Minnodunum* kaj *Minnidunum* kaj ĝi jam estis menciita en la romia vojaĝlibro *Itinerarium Antonini* en la 3-a jarcento. En la jaro 1011 la reĝo de Burgonjo koncedis la urbeto Moudon al la episkopo de Laŭzano. Post la okupado fare de Berno en la jaro 1536 Moudon fariĝis la ĉefloko de la samnoma voktejo. La vokta sidejo tamen ek de 1541 troviĝis en la Kastelo de Lucens. El la voktejo en la jaro 1798 surbaze de la Helveta Revolucio fariĝis distrikto, kies ĉefloko estis denove Moudon, kaj kiu en la jaro 2006 estis integrita al la Distrikto Brojo-Vully.

Partneraj komunumoj
-------------------

Moudon havas ek de 1986 komunuman partnerecon kun la komunumo Mazan en la Departemento Vaucluse en Francio.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Monique Fontannaz*: *Moudon* en *Historia Leksikono de Svislando* (2010-02-11)

Vidu ankaŭ
----------

* Moudon (stacidomo)

Eksteraj ligiloj
----------------

* Oficiala retejo de la komunumo Moudon

* **Vidu ankaŭ en la Vikimedia Komunejo la kategorion Moudon** – (Kolekto de bildoj kaj plurmediaj dosieroj)

Bildoj
------

* Baza lernejo de MoudonBaza lernejo de Moudon
* Strato Route St. Eloi en MoudonStrato Route St. Eloi en Moudon
* Preĝejo St. Etienne kaj kazerno de MoudonPreĝejo St. Etienne kaj kazerno de Moudon
* Stacidomo de MoudonStacidomo de Moudon

  


|  |  |  |  |
| --- | --- | --- | --- |
| 

| v • d • rKomunumoj de la distrikto Brojo-Vully |
| --- |
| Avenches • Brenles • Bussy-sur-Moudon • Carrouge • Champtauroz • Chavannes-sur-Moudon • Chesalles-sur-Moudon • Chevroux • Corcelles-le-Jorat • Corcelles-près-Payerne • Cremin • Cudrefin • Curtilles • Dompierre • Faoug • Forel-sur-Lucens • Grandcour • Henniez • Hermenches • Lovatens • Lucens • Missy • Moudon • **Payerne** • Prévonloup • Ropraz • Rossenges • Sarzens • Syens • Trey • Treytorrens (Payerne) • Valbroye • Villars-le-Comte • Villarzel • Vucherens • Vulliens • Vully-les-Lacs |  |

 |